Пісьменнік расказаў пра свой творчы шлях, зрабіў невялікі экскурс па старонках сваіх кніг, і больш падрабязна паведаў аб працы над дзённікамі Міколы Лобана, што пасля ўвайшла ў кнігу ваенных дзённікаў, укладальнікам якой ён з’яўляецц. Прысутныя з цікавасцю слухалі, як Аляксандр Пятровіч Вашчанка, сын франтавіка, расказваў пра вытокі гэтай дзейнасці. Захапленне гістарычнымі падзеямі часоў Вялікай Айчыннай, па словах пісьменніка, пачалося са знаёмства ў архівах з дзённікам свайго земляка Вісарыёна Гарбука, які ў даваенны час, з 1934 па 1935 год выкладаў родную мову і літаратуры ў Дварэцкай школе яго бацькам. Пасля гэта захапленне вылілася ў вялікую і глыбокую працу над кнігай, дзе былі адлюстраваны не толькі факты тагачасных падзей, але і эмоцыі. Па словах Аляксандра Пятровіча ў кніжку ўвайшлі самыя адметныя папяровыя сведкі пісьменнікаў – гэта дзённікі Пятра Валкадаева, Антона Алешкі і Міколы Лобана.